Sang Pewaris

Sang Pewaris ialah sebuah siri drama televisyen Malaysia 2020 arahan Eyra Rahman dibintangi oleh Ben Amir, Amyra Rosli, dan Zarynn Min. siri ini akan memulakan tayangan di TV3 pada 26 November 2020 mengantikan Lelaki Lingkungan Cinta.

Sinopsis 
Ali/Dali, (Ben Amir) seorang pemuda kampung biasa tinggal bersama ibu bapa angkatnya, Pak Samad (Harun Hashim) dan Mak Bedah (Sheila Mambo). Meskipun mereka sejenis ingin cepat kaya, tetapi mereka sangat sayangkan anak angkat mereka memandangkan mereka sendiri tidak dapat zuriat. Ali sering mendapat mimpi pelik sejak remaja hingga kini dan masih tak faham kenapa ia selalu datang padanya. Dia sering didatangi oleh gadis yang sama dalam mimpinya.

Ali diberitahu oleh Tuan Mahmud (Zamarul Hisham) bahawa dia adalah pewaris kekayaan Tan Sri Megat Khairuddin (Zaefrul Nordin) dan Puan Sri Kamariah (Zarynn Min) dan diminta untuk pulang atas arahan majikannya. Nama sebenar Ali adalah Megat Dali. Lebih mengejutkan lagi apabila mengetahui dia mempunyai kembar bernama Megat Amer (Ben Amir). Haji Mahmud meminta Ali bertemu dengan keluarga kandungnya, namun Ali mengubah fikirannya dan menghilangkan diri.

Ali merancang menyamar sebagai tukang kebun untuk mengenali keluarganya dengan lebih baik. Di sana, Ali jatuh cinta kepada Zara Aireena (Amyra Rosli), anak angkat keluarganya. Mereka sering bertelagah terutamanya mengenai bunga-bunga yang Zara sayangi. Namun Ali terpaksa akur gadis itu merupakan tunang kembarnya, Megat Amer. Ali juga mahu mencari kebenaran mengenai kisah penculikannya sewaktu bayi dan punca dan mengapa Puan Sri Kamariah memiliki sikap suka menyendiri dan seakan-akan orang gila. Dengan bantuan Zara, anak kandung Haji Mahmud, dia dapat menyiasat lebih lanjut siapakah dalang dalam penculikannya. Dalangnya adalah orang yang terdekat dengan keluarga Puan Sri Kamariah. Namun begitu,siapakah gerangan orang tersebut? Adakah Haji Mahmud? Atau Zara yang dipaksa menjaga Puan Sri Kamariah sejak kecil? Atau mungkinkah pembantu rumah dan pemandu peribadi, Che Som (Ieda Moin) dan Pak Kadir (Acong Sweetchild)?. Atau juga Dr Mahfuz (Fizz Fairuz) yang merupakan doktor peribadi Puan Sri Kamariah?

Pelakon

Watak Utama 
 Ben Amir sebagai Megat Ameer / Megat Dali / Kudin
 Amyra Rosli sebagai Zara Aireena
 Zarynn Min sebagai Puan Sri Kamariah

Watak Pembantu 
 Fizz Fairuz sebagai Dr. Mahfuz
 Zamarul Hisham sebagai Tuan Mahmud
 Ieda Moin sebagai Che Som
 Acong Sweetchild sebagai Pak Kadir
 Sheila Mambo sebagai Mak Bedah 
 Zaefrul Nordin sebagai Tan Sri Megat Khairuddin
 Harun Hashim sebagai Pak Samad
 Wan Sharmila sebagai Malina
 Fad Anuar sebagai Jamal
 Mimi Ernida sebagai Zizi
 Bidin Alzaifah sebagai Mat Bunga

Rujukan 

Drama Melayu 2020
Rancangan TV3
Drama adaptasi novel di Malaysia